શ્રીનગર: જમ્મુ-કાશ્મીરના પહલગાંવમાં સુરક્ષાદળો અને આતંકીઓ વચ્ચે ગઇ કાલે શરૂ થયેલી અથડામણ આજે સવારે સમાપ્ત થઇ ગઇ છે. આ એન્કાઉન્ટરમાં સુરક્ષાદળોએ ત્રણ આતંકીઓને ઠાર માર્યા હતા. સુરક્ષાદળોને એવી માહિતી મળી હતી કે ત્રણ આતંકીઓ પહલગાંવમાં છુપાયા છે. ત્યાર બાદ સર્ચ ઓપરેશન હાથ ધરવામાં આવ્યું હતું. સર્ચ ઓપરેશન દરમિયાન આતંકીઓએ સુરક્ષાદળો પર ફાયરિંગ શરૂ કરી દેતાં દળોએ પણ તેનો સજ્જડ જવાબ આપ્યો હતો. રવિવારે સાંજે શરૂ થયેલ આ એન્કાઉન્ટર આજે સવારે સમાપ્ત થયું હતું.